חוק מכוני כושר (רישוי ופיקוח) (תיקון מס' 2), התשע"ה-2015
הצעת חוק ממשלתית, הכנסת ה-20
פורסם: ספר החוקים, חוברת 2499, עמ' 237, 2015-08-05T00:00:00+03:00
חוק מכוני כושר (רישוי ופיקוח), התשנ"ד–1994, קובע, בין השאר, את חובתו של מכון כושר לקבל מתאמן רק לאחר שהמציא לו תעודה רפואית, שניתנה לו בידי רופא, המאשרת את כשירותו הרפואית להתאמן במכון כושר. תיקון מס' 2 לחוק מאפשר למכון כושר לקבל מתאמן על בסיס מילוי שאלון רפואי והצהרה בלבד על יד המתאמן, בנוסח שיקבע השר. רק במקרה שבו המענה לשאלון חיובי – יידרש המתאמן להמציא גם תעודה רפואית בה הרופא אישר כי האימון בחדר הכושר אינו מהווה סיכון לבריאותו של המתאמן.